Okuggyamu olubuto kuba kuggyamu kanuunu nga tekanaba kufuluma nnabaana. Okuggyamu olubuto kukolebwa mu bugenderevu naye ng'ate wayinza okubaawo embeera we kiyinza okubaawo mu butali bugenderevu. Ekikolwa kino, ky'ekyo ekikolebwa okusindiikiriza olubuto okuvaamu. Amawanga agasinga mu nsi tegakkiriza bantu baago kuggyamu mbuto naye ng'ate waliwo amawanga agakkiriza ensonga eno. Okuggyamu embuto bwe kwakirizibwa gavumenti mu nsi ezaakulaakulana, waliwo eddagala eriziyiza okufuna embuto, bwe kityo ensangi zino waliwo obujjanjabi obutukana n’omutindo wamu n’okulongosa abakyala nga baggyibwamu embuto. Ekikolwa ky'okuggyamu embuto kya mutawaanya nnyo. Ekikolwa kino kiviirako abantu abasukka mu mitwalo ena mu kasanvu okufa ate ng'abantu abawera obukkadde butaano baweebwa ebitanda buli mwaka. Ekitongole ky’ebyobulamu mu nsi yonna kisemba nti abakyala bonna bakkirizibwe okuggyamu embuto mu ngeri etabakosa era kibeere nga kikolebwa mu butongole. Kumpi abantu ebitundu ataano mu mukaaga ku kikumi be baggyamu embuto buli mwaka mu nsi yonna. Omuwendo gw’abaggyamu embuto gwakendeera wakati wa nkumi bbiri mu esatu ne nkumi bbiri mu munaana, so ng'ate emyaka mingi emabega abaggyamu embuto baali bakendeera olw’okuba nti abantu baali basobola okwetuusaako enkola z'ekizaalaggumba.